Hans Heese

Hans Friedrich Heese (26 Julie 1944 - 18 Maart 2024) was ‘n Suid-Afrikaanse skrywer en genealoog. Heese was ‘n gerekende geskiedenisskrywer en kenner op die gebied van die bevolkingsamestelling van die vroeë Kaap, en veral die slawegeskiedenis.

Heese het sy skoolopleiding aan die Hoërskool Uniondale ontvang, 1962-1966 aan die Universiteit Stellenbosch (US) gestudeer (BA en Senior Onderwysdiploma) en by verskeie skole in Malawi, Noord-Kaap, Namibië en Kaapstad onderrig gegee. Hy het sy Meestersgraad in Geskiedenis aan die Universiteit Kaapstad (UK) (1974) verwerf en sy PhD-graad aan die UK in 1976 behaal vir sy proefskrif "Afrikaners in Angola, 1880-1928".

Hy het in 1976 as navorser by die nuutgevonde Instituut vir Historiese Navorsing aan die Universiteit van Wes-Kaapland (UWK) aangesluit. In 1985 publiseer hy sy navorsing oor rasse-integrasie in die vroeë Kaapse samelewing onder die titel "Groep sonder Grense", later na Engels vertaal en gepubliseer onder die titel Cape Melting Pot. ’n Studie oor misdaad en geregtigheid gedurende die 18de eeu, "Reg en Onreg", het in 1994 gevolg.

Sy publikasie, "Amsterdam tot Zeeland. Slawestand tot Middestand?" handel oor slawerny in Stellenbosch-distrik.

 Personlike lewe 
hy is getroud aan Melinda Smith.

 Verwysings 

Kategorie:Suid-Afrikaanse skrywers
Kategorie:Afrikaanse skrywers
Kategorie:Geboortes in 1945
Kategorie:Sterftes in 2024
Kategorie:Afrikaners